Na temelju članka 35. stavaka 1. i 2. Zakona o ograničavanju uporabe duhanskih i srodnih proizvoda (Narodne novine broj 45/17, 114/18), članka 2. stavka 2. Pravilnika o načinu provođenja aktivnosti u školskim ustanovama na promicanju spoznaje o štetnosti uporabe duhanskih proizvoda za zdravlje ( Narodne novine broj 176/03) te članka 55. Statuta Osnovne škole Blage Zadre (u daljnjem tekstu: Školska ustanova) Školski odbor na sjednici održanoj dana 22. svibnja 2023. godine donio je:

**PRAVILNIK**

**O NAČINU PROVOĐENJA AKTIVNOSTI NA PROMICANJU SPOZNAJE O ŠTETNOSTI UPORABE DUHANSKIH I SRODNIH PROIZVODA ZA ZDRAVLJE**

**I. OPĆE ODREDBE**

**Članak 1.**

Školska ustanova je obvezna promicati spoznaju o štetnosti uporabe duhanskih i srodnih proizvoda za zdravlje među svim uzrastima učenika, djece i mladeži.

Promicanje spoznaje o štetnosti uporabe duhanskih i srodnih proizvoda provodi se u svim aktivnostima provedbe redovite naobrazbe.

**Članak 2.**

Pravilnikom o načinu provođenja aktivnosti na promicanju spoznaje o štetnosti uporabe duhanskih i srodnih proizvoda za zdravlje (u daljnjem tekstu: Pravilnik) uređuje se:

* poduzimanje mjera za provođenje sustavnih odgojnih, informativnih i propagandnih aktiv­nosti, s ciljem promicanja spoznaje o štetnosti uporabe du­han­skih proizvoda za zdravlje učenika, djece i mladeži
* predlaganje provedbenih aktivnosti kojima je cilj smanjenje uporabe duhanskih proizvoda i usvajanje zdravijeg i kvalitetnijeg života bez pušenja
* predlaganje i organiziranje te izdavanje publikacija čiji je cilj promicanje nepu­šenja kao zdravog načina života
* osnivanje Povjerenstva za borbu protiv pušenja
* poduzimanje drugih aktivnosti od značaja za zaštitu zdravlja učenika, djece i mladeži od štetnih utjecaja pušenja, duhana i duhanskih proizvoda.

**Članak 3.**

Odredbe ovog Pravilnika odnose se na sve radnike Školske ustanove, učenike, roditelje i sve druge osobe koje su nazočne u Školi kao posjetitelji ili službene osobe.

Ravnatelj Školske ustanove je odgovorna osoba za provedbu apsolutne zabrane pušenja u Školskoj ustanovi.

**Članak 4.**

Zabranjeno je pušenje u svim zatvorenim prostorima Školske ustanove, dvorištu i svim otvorenim prostorima Školske ustanove koji su funkcionalni dio prostora Školske ustanove i na prostoru koji je udaljen manje od 20 metara od ulaza u zgradu Školske ustanove.

Znakovi o zabrani pušenja trebaju biti istaknuti na ulazu u Školsku ustanovu i drugim vidljivim mjestima u Školskoj ustanovi.

**Članak 5.**

Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muške i ženske osobe.

**II. PLANIRANJE I PROVOĐENJE AKTIVNOSTI O PROMICANJU SPOZNAJE O ŠTETNOSTI DUHANSKIH I SRODNIH PROIZVODA**

**Članak 6.**

Promicanje spoznaje o štetnosti uporabe duhanskih i srodnih proizvoda u pravilu se provodi u Školskoj ustanovi, a prema potrebi i izvan Školske ustanove.

U provođenju odredbi ovog Pravilnika Školska ustanova surađuje s roditeljima, skrbnicima, nadležnim ustanovama i institucijama, udrugama te drugim službama.

Program promicanja spoznaje o štetnosti uporabe duhanskih i srodnih proizvoda za zdravlje među učenicima, djecom i mladeži donosi ministar nadležan za obrazovanje uz mišljenje ministra nadležnog za zdravlje.

**Članak 7.**

Pri provođenju aktivnosti kojima je cilj smanjenje uporabe duhanskih i srodnih proizvoda te usvajanje zdravijeg i kvalitetnijeg života bez pušenja učiteljii stručni suradnici trebaju educirati učenike o štetnosti uporabe duhanskih i srodnih proizvoda da izgrade negativan odnos prema uporabi duhanskih proizvoda te značenju zdravlja i promicanja zdravih životnih navika.

**III. PROGRAMI PROMICANJA ŠTETNOSTI DUHANSKIH I SRODNIH PROIZVODA**

**Članak 8.**

Programi promicanja štetnosti duhanskih i srodnih proizvoda, odvikavanja od pušenja te predlaganje i organiziranje izdavanja publikacija čiji je cilj promicanje nepušenja kao zdravog načina života provode se u okviru programa rada Školske ustanove te u skladu s financijskim mogućnostima Školske ustanove.

U Školskoj ustanovi se promiču i spoznaje o štetnosti i posljedicama uporabe droga i sličnih supstanci, alkohola i drugih proizvoda koji stvaraju ovisnost i štete zdravlju.

U provedbi Programa iz stavka 1. ovoga članka :

* učenike i radnike Školske ustanove upoznaje se o štetnosti i rizicima uporabe duhanskih i srodnih proizvoda
* organiziraju se predavanja i/ili radionice o promicanju štetnosti uporabe duhanskih i srodnih proizvoda te promicanje zdravlja i zdravih životnih navika
* provodi se suradnja s roditeljima, skrbnicima, te nadležnim tijelima i udrugama za promicanje spoznaje o štetnosti uporabe duhanskih i srodnih proizvoda
* predlaže se i organizira izdavanje publikacija čiji je cilj promicanje nepušenja kao zdravog načina života
* rad na zajedničkim projekatima o štetnosti uporabe duhanskih i srodnih proizvoda učenika, učiteljai stručnih suradnika
* isticanje na vidljivim mjestima u Školskoj ustanovi pisanih obavijesti, plakata i sl. kojima se promiče nepušenje kao zdravi način života
* edukacija o načinima odvikavanja od uporabe duhanskih i srodnih proizvoda
* osposobljavanje učiteljai stručnih suradnika za učinkovito promicanje spoznaje o štetnosti uporabe duhanskih i srodnih proizvoda
* provedba drugih mjera u skladu s potrebama i mogućnostima Školske ustanove.

**IV. POVJERENSTVO ZA BORBU PROTIV PUŠENJA**

**Članak 9.**

U Školskoj ustanovi je obvezno imenovati Povjerenstvo za borbu protiv pušenja (u daljnjem tekstu: Povjerenstvo).

Povjerenstvo imenuje ravnatelj iz reda učitelja i stručnih suradnika, na četiri godine, a mogu biti ponovno imenovani.

Povjerenstvo ima tri člana koji između sebe biraju predsjednika Povjerenstva.

Ako je predsjednik ili član Povjerenstva duže vrijeme opravdano nenazočan na radu zbog bolovanja, rodiljnog odnosno roditeljskog dopusta ili je razriješen na vlastiti zahtjev, ravnatelj će imenovati novog člana Povjerenstva kome mandat traje do isteka mandata člana umjesto koga je imenovan.

Ravnatelj može zbog opravdanog razloga razriješiti člana Povjerenstva i prije isteka roka na koji je imenovan.

**Članak 10.**

Povjerenstvo:

* prati i nadzire provodi li se u Školskoj ustanovi zabrana pušenja
* daje tijelima Školske ustanove, učiteljimai stručnim suradnicima prijedloge i mišljenja u svezi uočenim problemima u provedbi zabrane pušenja
* promiče nepušenje kao zdrav način života i rada
* predlaže programe i aktivnosti odvikavanja od pušenja i promicanje spoznaje o štetnosti duhanskih i srodnih proizvoda
* predlaže izradu prigodnih publikacija o promicanju štetnosti duhanskih i srodnih proizvoda i prednostima nepušenja i sudjeluje u izradi istih
* predlaže nabavu primjerene literature
* surađuje s udrugama, školskim ustanovama i tijelima koja se u okviru svog djelokruga bave promicanjem nepušenja
* obavlja druge poslove u skladu sa zakonskim i podzakonskim propisima.

**Članak 11.**

Povjerenstvo radi na sjednicama koje se održavaju prema potrebi, a za održavanje sjednice potrebna je nazočnost svih članova.

Predsjednik Povjerenstva saziva sjednice i predsjedava im.

Članovi Povjerenstva odlučuju većinom glasova.

Na sjednicama Povjerenstva vodi se zapisnik, a vodi ga član Povjerenstva.

Na sjednicama Povjerenstva nazočan je i ravnatelj bez prava odlučivanja.

Druge osobe mogu sudjelovati na sjednici prema potrebi i u svezi s odlučivanjem o određenoj problematici odnosno pitanju, uz prethodni dogovor predsjednika Povjerenstva i ravnatelja.

**Članak 12.**

Povjerenstvo podnosi ravnatelju pisano izvješće najkasnije do 30. rujna za prethodnu školsku godinu.

**V. PRIJELAZNE I ZAVRŠNE ODREDBE**

**Članak 13.**

Sredstva potrebna za realizaciju sustavnih odgojnih, informativnih i promidžbenih aktivnosti s ciljem smanjenja i ograničavanja uporabe duhanskih i srodnih proizvoda osiguravaju se u državnom proračunu.

**Članak 14.**

Ravnatelj je obvezan imenovati članove Povjerenstva za borbu protiv pušenja iz članka 9. ovog Pravilnika najkasnije u roku od 15 dana od dana stupanja na snagu ovog Pravilnika.

**Članak 15.**

Ovaj Pravilnik stupa na snagu dan nakon dana objave na oglasnoj ploči Školske ustanove.

Stupanjem na snagu ovog Pravilnika prestaje vrijediti Pravilnik o promicanju spoznaja o štetnosti duhanskih proizvoda za zdravlje od dana 12. lipnja 2006. godine.

KLASA: 00701/23-01/4

URBROJ: 2196-1-7-06-23-1

 Predsjednik Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pravilnik je objavljen na oglasnoj ploči dana 22.5.2023. godine i stupio je na snagu dana 23.5.2023..

Ravnatelj:

 \_\_\_\_\_\_\_\_\_\_\_\_\_\_\_\_\_\_\_\_